Maxwell - Karakter

**"Végre szabadság!"**

*-Maxwell*

Maxwell (William Carter) a nyolcadik megszerezhető karakter a játékban. A Kaland Mód végén szerezhetjük meg, és ekkor visszatér a Don't Starve világába egy jól öltözött emberi formában. Ahelyett hogy üdvözölne minket, feláll és csak ennyit mond: "Végre szabadság!" Az ő korábbi állapota miatt nagy betekintést nyerhetünk a sziget és tárgyak vizsgálat utáni idézetekből.

Maxwell a játékot egy Éjkarddal (Dark Sword), egy Éjpáncéllal (Night Armour), egy Lila Ékkővel (Purple Gem), és 4 db Rémálom Üzemanyaggal (Nightmare Fuel) kezdi a játékot. Ezen kívül még rendelkezik az Árnyék Kódexszel (Codex Umbra) is, ami lehetővé teszi hogy megidézhessen egy árnyék bábot. A Józansága 20 ponttal növekszik percenként, mert stílusosan jól öltözött ember. Sajnos Maxwellnek csak maximum 75 Egészség pontja lehet.

 Feloldás

*Fő cikk: Kaland Mód*

A játékosok csak akkor szerezhetik meg Maxwellt, ha végigviszik a Kaland Módot. Miután átverekedtük magunkat mind az öt egymást követő Fejezeten, az Epilógus Fejezetbe csöppenünk. Ott ha a játékos megkegyelmez Maxwellnek, akkor megpróbálhatja kiszabadítani őt a Rémálom Trón (Nightmare Throne) börtönéből. Ehhez használnunk kell a Varázsvesszőt (Divining Rod), amit a Trón melletti Rémálom Zárba (Nightmare Lock) kell helyezni. Amikor ez megtörténik, Maxwell játszható karakterré válik.

 Speciális Képességek

*Fő cikk: Árnyék Kódex (Codex Umbra)*

Maxwell is készíthet saját könyvet melynek neve Árnyék Kódex (Codex Umbra). Ez a könyv lehetővé teszi számára, hogy szétoszlassa az elméjét.

Az Árnyék Kódex ugyan úgy működik mint Wickerbottom könyvei, csak ez végtelen tartósságú. Amikor elolvassuk megjelenik egy Árnyék Báb, amiből Maxwell formája vehető ki. Egy olvasás ára 15 Egészség, 2 Rémálom Anyag, és max 55 Józanság elvesztése. A játékos akár 3 bábot is megidézhet, ekkor Maxwellnek 35 józansága lesz, és nem lesz képes tovább osztódni. Az árnyék bábuk 2,5 napig élnek. Segítenek Maxwellnek a harcban, és akár a favágásban és a bányászatban is. Ha egy báb megsemmisül, Maxwell visszakapja az elveszített Józanságát, azaz 55 pontot.

Maxwell kezdő tárgyai közül néhány a legerősebb és legritkább a játékban. Ez biztosítja neki a legkönnyebb kezdést. A páncél és a kard nagy túlélési esélyeket biztosít és lehetővé teszi számára, hogy sakkban tartsa a Józanság szintjét.

### Hátránya

Maxwell maximális Egészség szintje csak 75, így a harcok nagyon veszélyesek, ha nem visel megfelelő páncélzatot. A Józanság regenerációs bónusza miatt nehezen kerülhetünk őrült állapotba, hogy kihasználhassa az ilyenkor fellelhető dolgokat.

 Tippek

* Ha sok Bábot idézünk, azzal csökkenthetjük a maximális Józanság szintünket. Ez egy jó módja annak hogy Maxwell hosszabb ideig őrült maradjon, ami maximális értéken nem könnyü az ő Józanság bónuszai miatt.
* Mivel Maxwellnek jó a Józanság regenerálódása, ezért ő könnyen elviseli a bizonyos józanság csökkentő tárgyak hatását, mint a többi karakter. Ilyenek például a Gonosz Virág (Evil Flower), a Mágikus (Magic) és Ősi (Ancient) tárgyak használata, vagy olyan ételek evése amik a Józanságunkat rontják.
	+ Józanság regeneráló tételek, mint például a Skót Sapka (Tam o' Shanter), Sátor (Tent), Karamell (Taffy) stb. szükségtelenek Maxwell számára. Az éjszakai kalandok, vagy Barlangok (Cave) és Romok (Ruins) feltárása ideális számára, hiszen ilyenkor Józanságot veszíthetünk, de Maxwellnek ez nem akadály mert a bónuszai elnyomják ezt a kárt.
* Mivel Maxwellnek nagyon alacsony az Egészség szintje azt javasoljuk, hogy használjuk a kezdéskor kapott Éjpáncélt, amikor veszélyes lényekkel harcolunk, mint pl. a Vérebek (Hounds), vagy a Főnök Szörnyek (Boss Monsters). Ügyeljünk arra is hogy meddig bírja a páncélzatunk harc közben, mert ha csak pár százalék maradt, jobb ha inkább visszavonulunk.
* Kombinálva a Éjkardot és az Árnyék Bábokat, Maxwell ideális harci karakternek számít.
* Maxwellnek megvan az az előnye is, hogy ő képes gyorsan Árnyék Manipulátort (Shadow Manipulator) építeni a többi karakterhez képest, hiszen ő kezdéskor megkapja a hozzá szükséges anyagok egy részét (Lila Ékkövet és a Rémálom Üzemanyagot). Ez lehetővé teszi a játékosnak azt, hogy gyorsan új Éjpáncélt és Éjkardot készítsen még a játék elején.
* Normál esetben az Árnyék Bábok segítenek bányászni és fát vágni miután Maxwell rácsap az anyagra. Ezt a képességet kihasználhatjuk úgy, hogy mindig csak egyet ütünk az adott anyagra, és megvárjuk hogy a Bábok is ráüssenek egyet-egyet. Így a szerszámaink sokáig tartósak lehetnek.
* Egy hatékony módja annak, hogy Maxwell őrült legyen, ha felszereljük a kezdő Éjszakai Páncélt és a Sötét Kardot egyidejűleg, ami -10 Józanság vesztéséhez vezet percenként. Ha még ezekhez Árnyék Bábokat is idézünk azzal még könnyebben elérhetjük az őrült állapotot.
* Később gyűjthetünk sok Rémálom Üzemanyagot ha a Romoknál tartózkodunk a Rémálom Ciklusnál (Nightmare Cycle). Itt az Árnyék Lények (Shadow Creatures) sok Rémálom Üzemanyagot dobhatnak, és a játékos összegyűjtheti őket amíg a Ciklus el nem éri a nyugodt állapotot.
	+ Akár készíthetünk is Rémálom Üzemanyagot, ha gyűjtünk sok Gonosz Virágot (Evil Flower), ami leggyakrabban a méheknél jelenik meg.
* Miközben az Árnyék Bábok egy nagyobb csoportot támadnak, akár távolról is segítjük őket Maxwellel. Nagyszerű támogatás lehet az Jégbot (Ice Staff) és a Tűzbot (Fire Staff). A Jégbotot tudjuk használni arra, hogy megbénítsuk az Árnyék Bábokat támadó lényeket, így megakadályozhatjuk, hogy kárt okozzanak nekik. A Tűzbot is ugyan ilyen jó, csak vigyázni kell vele, mert könnyen felgyújthatjuk a lények által adott zsákmányt.
* Az alacsony Egészség miatt tanácsos Életet Adó Amulettet (Life Giving Amulet) viselni, mivel ez halál után újraéleszt.

 Nem fontos információk

* Maxwell egy harmónium hangján szólal meg.
* Mivel Maxwell igazi neve William, ezért technikailag minden karakternek W-vel kezdődik a neve.
	+ Maxvel mint játszható karakter "Waxwell" néven található meg a játék fájlokban. Ez valószínűleg azért lehet, hogy elkülönüljön Maxwell és Maxwell mint NPC, annak érdekében hogy ne legyen valamilyen fájl konfliktus a kettő között.
	+ A játszható Maxwell karaktert el is becézték a rajongók "Waxwell"-nek.
* Maxwell jelenleg az a öt karakter egyike, melyet nem lehet tapasztalat pontokkal megszerezni (a másik négy Wes és Webber, Wilbur, Woodlegs).
* Maxwell áttöri a negyedik falat azáltal, hogy beszél magáról a Don't Starve játékról. Például a játék logikával kapcsolatban tesz megjegyzést mikor megvizsgálja a Fényűző Csákányt (Opulent Pickaxe).
* Valószínüleg Maxwell hozta létre a szörnyeket a Don't Starve világában. Bizonyíték erre, hogy amikor megvizsgáljuk a Vérebeket (Hounds) ezt mondja: "Nem ismernek fel engem!", és ha a Magasmadarakat (Tallbird) akkor ezt: "Ők voltak a sikertelen kísérletek".
* Az "All's Well That Maxwell" frissítés óta Maxvell képességei (Árnyék Kódex) és a hangok harc közben megváltoztak.
* Villámcsapáskor a Reign of Giants DLC óta, Maxwellnek látszik a csontja az ingujjában is.
* Ő az egyik karakter akinek nincs koponyája (ilyen karakter még: Wigfrid, Walani, Warly, Woodlegs).
* Maxwell mint karakter, észrevehetően alacsonyabb, mint az NPC változat a játékmenet miatt.
* Amikor Maxwell visszakerül a Rémálom Trónba, visszavált démoni NPC megjelenésre.